stanford-oval/wikipedia huggingface dataset:
Brodie Lee Celebration of Life
הפקה > רקע

ב-26 בדצמבר 2020, ג'ונתן הובר נפטר בגיל 41 בשל פיברוזיס ריאתי אידיופתי (תחילת סיבת פטירתו הוגדרה כמחלת ריאות שלא קשורה לנגיף הקורונה) במאיו קליניק, שבג'קסונוויל, פלורידה. הוא אושפז ביחידה לטיפול נמרץ מאז אוקטובר 2020. הובר שהיה ידוע בשם הבמה "מר. ברודי לי", הופיע לראשונה בארגון ההיאבקות All Elite Wrestling‏ (AEW) ב-18 במרץ 2020 כמנהיגה של קבוצת הדארק אורדר.
ב-28 בדצמבר, נשיא ומנכ"ל הארגון, טוני חאן, הודיע שהפרק של התוכנית Dynamite ב-30 בדצמבר יהיה אירוע זיכרון אשר יוקדש לזכרו של ברודי לי ויכונה בשם "חגיגת החיים של ברודי לי". ארבעה ימים לפני מותו, בנו הבכור של הובר, ברודי, הופיע ב-22 בדצמבר בפרק של התוכנית Dark בצד הזירה, כשעטה מסכה, כונה בשם הבמה "1-" והוצג כחבר בקבוצת הדארק אורדר. מאוחר יותר נחשף שהוא חתם על חוזה בארגון.
ב-9 בדצמבר 2020 בפרק של התוכנית Dynamite, דווח שב-30 בדצמבר 2020 וב-6 בינואר 2021, ישודר ספיישל בן שני חלקים שייקרא בשם "New Year's Smash". לעומת זאת, ב-28 בדצמבר, הוכרז שהלילה הראשון והשני של הספיישל יידחו ל-6 ו-13 בינואר 2021 עקב פטירתו של מתאבק AEW, ברודי לי ובמקום זאת בתאריך שיועד ללילה הראשון, ב-30 בדצמבר 2020, יתקיים ספיישל לזכרו.
הפקה > עלילות

האירוע כלל קרבות מחווה לזכרו של ברודי לי, כאשר קבוצת הדארק אורדר, שאותה לי הנהיג, השתתפה בכולם. הקרבות שהתקיימו בפרק המחווה התנהלו לרוב בלי שום קשר לעלילות בתוך הארגון. מתאבקים מסוימים הצטוותו לשורות מתאבקים אחרים, שבזמן שגרתי לא היו מצטוותים אליהם עקב העלילות ואופי הדמויות. בדרך כלל, העלילות מתוסרטות במהלך התקופה שעד לקיום האירוע, כשהן מופקות דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
קרב אחד מבין רשימת הקרבות כונה בשם "קרב החלומות של ברודי לי ג'וניור", ובו שלושת מתאבקי AEW המועדפים בעיני בנו של לי, קודי רודס, אורנג' קאסידי, ונציג קבוצת הדארק אורדר, פרסטון "10" ואנס חברו זה אל זה ללילה חד פעמי בקרב שלושה נגד שלושה נגד טים טאז (בריאן קייג', ריקי סטארקס ופאוורהאוס הובס).
אירוע

| --- | --- |

תפקיד:: שם:
צוות השידור: ג'ים רוס
צוות השידור: טוני שיבאני
צוות השידור: אקסקליבר
צוות השידור: כריס ג'ריקו
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: פול טרנר
שופטים: ריק קנוקס
ספיישל "חגיגת החיים של ברודי לי" נפתח עם השדרן ג'ים רוס עם אחד מאמירותיו הידועות של ברודי לי, "זהו יום רביעי ואתם יודעים מה זה אומר", כשלאחר מכן התקיימה דקת דומיה לזכרו של לי, שבה היו נוכחים הרוסטר של AEW ומשפחתו של לי. במהלך המופע, היו קטעים של מתאבקי הארגון כמו ג'ון מוקסלי, דארבי אלין, דקס הרווד, ארן אנדרסון, קולט קבנה, השופט ברייס רמסבורג, אדי קינגסטון, כריס ג'ריקו, פרנקי קאזריאן, דאסטין רודס, ג'רי לין, כריסטופר דניאלס, וורדלו ומאט הארדי אשר שיתפו סיפורים ומחשבות על לי.
מתאבקי הארגון לבשו סרט שחור עם כיתוב "נוח על משכבך בשלום ברודי לי" וחולצות של ברודי לי. עוד כדי לכבד את לי, נלבשו צמידים ובנדנות בצבע סגול, בנוסף למספר מתאבקות שהתאפרו בצבע סגול על מנת לייצג את צבעי הדארק אורדר, הקבוצה אותה הנהיג. מתאבקים ערכו מחווה ללי בקרבות שלהם על ידי כך שהם הצביעו והסתכלו לשמיים, כשהם משתמשים בתנועות המחווה של לי ומהלכי ההיאבקות שלו.
על מנת להתחיל את קרב השלושה נגד שלושה שלהם, אדם פייג' והדארק אורדר (אלכס "3" ריינולדס וג'ון "4" סילבר) השתמשו בעיתונים על מנת להכות את יריביהם, מחווה לקטעים של לי בסדרת היוטיוב, Being The Elite. מאוחר יותר בקרב, כשוורדלו היה בדרכו לתקוף את ג'ון סילבר, חברו הוותיק של לי ושותפו לצמד בארגון ההיאבקות, ה-WWE, אריק רדבירד, ערך הופעת בכורה מפתיעה בארגון, הגן על סילבר ואף תקף את וורדלו. MJF התגרה בברודי הובר, שישב בשורה הראשונה של הקהל על ידי כך שהסיר את המסכה של אלן "5" אנג'לס. בעקבות זאת, הובר הכה את MJF בראשו עם מקל במבוק. לאחר הקרב, רדבירד הגיע לזירה, חגג עם הקבוצה המנצחת ואחז בשלט שעליו היה כתוב: "להתראות לעכשיו. נתראה בהמשך הדרך."
הקרב המרכזי היה קרב שלושה נגד שלושה בין קודי רודס, אורנג' קאסידי ופרסטון "10" ואנס לטים טאז (בריאן קייג', ריקי סטארקס ופאוורהאוס הובס) כאשר קרב זה כונה בשם "קרב החלומות של ברודי לי ג'וניור". בסיום, ואנס הכה את סטארקס בעזרת מהלך הספיינבאסטר והצמיד אותו לניצחון, ניצחון שהעניק לקבוצת הדארק אורדר ניצחון חמישי מתוך חמש באירוע. לאחר הקרב, טים טאז תקפו את יריביהם, אך הם נסוגו לאחר, כשדארבי אלין וסטינג עשו את דרכם לזירה והצטרפו לרודס, קאסידי וואנס.
לאחר נאום של רודי רודס, אלמנתו של ג'ון, אמנדה הובר ובנו, ברודי, הגיעו לזירה והותירו את נעלי ההיאבקות והבנדנה הסגולה של ג'ון במרכז הזירה. אז, נשיא ומנכ"ל AEW, טוני חאן, העניק לברודי הובר את אליפות TNT של AEW וכינה אותו "אלוף TNT לעד", בעוד שהוא השבית את גרסת האליפות בעלת הרצועה האדומה כמחווה לג'ון הובר. במקום זאת, גרסת אליפות חדשה בעלת רצועה שחורה הוצגה על ידי הארגון.
ביקורות

1,080 צופים נכחו בספיישל "חגיגת החיים של ברודי לי" (קרוב ל-20% תפוסת האולם המכיל 5,500 צופים).
העיתונאי של Wrestling Observer Newsletter, דייב מלצר, תיאר את המופע כ"באופן ברור תוכנית ההיאבקות הטובה ביותר של השנה". מייק ג'ונסון מהאתר PWInsider.com כינה את האירוע כ"קלאסי וכמחווה הטובה ביותר שראיתי בכל שנותיי כצופה בהיאבקות מקצועית".
במהלך המופע, חנות המרצ'נדייז Pro Wrestling Tees של AEW שחררה חולצה לזכרו של ברודי לי, כאשר כל הרווחים הכספיים יועברו למשפחת הובר. בפחות משעתיים, נקבע שיא מכירות חדש במשך 24 שעות, ששבר את שיא המכירות הקודם של סטינג. במשך פחות מארבע שעות, חולצה זו הפכה לחולצה הנמכרת ביותר של שנת 2020, שיא ששבר את השיא הקודם של אורנג' קאסידי.
ביקורות > נתוני צפייה טלוויזיוניים

977 אלף צופים צפו בספיישל "חגיגת החיים של ברודי לי" אשר שודר ברשת הטלוויזיה TNT.
תוצאות

| מס' | תוצאות | התניות | זמן |
| --- | --- | --- | --- |
| 1 | קולט קבנה והיאנג באקס (מאט ג'קסון וניק ג'קסון) ניצחו את מאט הארדי ופרייבט פארטי (אייזיאה קאסידי ומארק קוון) | קרב שלושה נגד שלושה | 15:31 |
| 2 | לאנס ארצ'ר והדארק אורדר (איוול אונו וסטו גרייסון) (עם ג'ייק רוברטס) ניצחו את אדי קינגסטון, הבוצ'ר והבלייד (עם הבאני) | קרב שלושה נגד שלושה | 09:40 |
| 3 | אדם פייג' והדארק אורדר (אלכס "3" ריינולדס וג'ון "4" סילבר) ניצחו את The Inner Circle (MJF, סנטנה ואורטיז) (עם וורדלו, ג'ייק הייגר וסמי גווארה) | קרב שלושה נגד שלושה | 12:42 |
| 4 | אנה "99" ג'יי וטיי קונטי ניצחו את ד"ר בריט בייקר ופנלופה פורד (עם רבל, קיפ סביאן ומירו) בהכנעה | קרב זוגות | 10:04 |
| 5 | קודי רודס, אורנג' קאסידי ופרסטון "10" ואנס (עם ארן אנדרסון ואלן "5" אנג'לס) ניצחו את טים טאז (בריאן קייג', ריקי סטארקס ופאוורהאוס הובס) (עם טאז והוק) | קרב שלושה נגד שלושה | 11:35 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  נוח על משכבך בשלום ברודי לי
↑  ברודי לי נפטר בגיל 41 בשל מחלת ריאות
↑  ג'ונתן הובר, מתאבק ארגון ההיאבקות AEW, הידוע בשם הבמה ברודי לי, הלך לעולמו בגיל 41
↑  טוני שיבאני חושף שבנו בן ה-8 של הובר, ברודי לי ג'וניור, הוחתם על חוזה בארגון
↑  ארגון ה-AEW מכבד את מר. ברודי לי בדקת דומייה / חגיגת החיים של ברודי לי, 30 בדצמבר 2020
↑  קטעי הווידאו הבולטים של AEW Dynamite: מופע המחווה לזכר ברודי לי
↑  תוצאות AEW Dynamite לתאריך ה-30 בדצמבר 2020
↑  תוצאות AEW Dynamite: מנצחים, תגובה, רגעים בולטים ממופע המחווה לזכר ברודי לי
↑  ארגון ה-AEW עורך מחווה לג'ון הובר, הידוע בשם הבמה ברודי לי / חגיגת החיים של ברודי לי, 30 בדצמבר 2020
↑  "זאת הייתה באופן ברור תוכנית ההיאבקות הטובה ביותר של השנה" - דייב מלצר בטוויטר
↑  הביקורת של מייק ג'ונסון באתר PWInsider.com
↑  ברודי לי - מרומם בשמיים
↑  עדכוני ברודי לי: שיא מכירות חדש, חגורת אליפות TNT של AEW ועוד
↑  "נכון לעכשיו, במשך פחות מארבע שעות, חולצת המחווה לזכרו של ברודי לי שברה את שיא המכירות של שנת 2020 אשר הייתה שייכת לאורנג' קאסידי" בטוויטר
↑  נתוני הצפייה ברשתות הטלוויזיה לתאריך ה-30 בדצמבר 2020 באתר Showbuzz Daily
Dance of the Rainbow Serpent

| --- | --- |

 אלבום אוסף מאת סנטנה
 יצא לאור:  8 באוגוסט 1995
 סוגה:  בלוז רוק, הארד רוק
 שפה:  אנגלית 
 אורך:  182:24
 חברת תקליטים:  סוני
 
Dance of the Rainbow Serpent הוא אלבום אוסף הרביעי של להקת סנטנה שבא במארז המכיל 3 CD. האלבום הופץ לחנויות ב-1995 וזכה למכירות חלשות יחסית.
רשימת השירים

דיסק 1
"Evil Ways" ‏- 3:58
"Soul Sacrifice" ‏- 8:50
"Black Magic Woman/Gypsy Queen" ‏- 5:17
"Oye Como Va" ‏- 4:18
"Samba Pa Ti" ‏- 4:45
"Everybody's Everything" ‏- 3:31
"Song of the Wind" ‏- 6:10
"Toussaint l'Overture" ‏- 7:33
"In a Silent Way" ‏- 7:54
"Waves Within" ‏- 3:54
"Flame Sky" ‏- 11:31
"Naima" ‏- 3:12
דיסק 2
"I Love You Much Too Much" ‏- 4:45
"Blues for Salvador" ‏- 5:57
"Aqua Marine" ‏- 5:38
"Bella" ‏- 4:30
"The River" ‏- 4:52
"I'll Be Waiting" ‏- 5:20
"Love Is You" ‏- 4:00
"(Europa (Earth's Cry Heaven's Smile" ‏- 5:05
"Move On" ‏- 4:27
"Somewhere in Heaven" ‏- 3:26
"Open Invitation" ‏- 4:46
דיסק 3
"All I Ever Wanted" ‏- 4:02
"Hannibal" ‏- 4:29
"Brightest Star" ‏- 4:51
"Wings of Grace" ‏- 5:27
"Se Eni a Fe l'Amo-Kere Kere" ‏- 9:14
"Mudbone" ‏- 5:52
"The Healer" (עם ג'ון לי הוקר) - 5:38
"Chill Out" (עם ג'ון לי הוקר) - 4:46
"Sweet Black Cherry Pie" (עם לארי גרהם) - 3:00
"Every Now and Then" (עם ורנון ריד) - 5:06
"This Is This" (עם Weather Report) ‏- 7:09
450-459 לפנה"ס

שימו לב: ערך זה מכיל אירועים מן השנים 459 - 450 לפנה"ס
אירועים בולטים בעולם

459 לפנה"ס - עזרא הסופר מנהיג קבוצה של כ-5,000 יהודים העולים מבבל לארץ ישראל.
458 לפנה"ס - אייסכילוס משלים את טרילוגיית הטרגדיות אורסטיאה.
450 לפנה"ס - יסוד העיר Thodosia בחצי האי קרים, אליה מגיע הנוסע המוסלמי אבן בטוטה ב-1331 כאשר שם הנמל העתיקה הוא (Kaffa). שמו הנוכחי הוא פאודוסיה (Feodosiya) שבחצי האי קרים
נולדו

450 לפנה"ס - אלקיביאדס, מצביא ומדינאי אתונאי (נפטר ב-404 לפנה"ס)
נפטרו

450 לפנה"ס - קימון, מדינאי אתונאי (נולד ב-510 לפנה"ס)
1954 בגרמניה

| 0 | 1 | 2 | 3 |
| --- | --- | --- | --- |
| «««  1953   1952  1951 |  דגל גרמניה | 1954  בגרמניה |  »»»  1955   1956   1957 |
כל ערכי השנים בגרמניה • אירועים בולטים בעולם ב-1954 פורטל גרמניה • לוח שנה של שנת 1954
שנת 1954 בגרמניה הייתה השנה בה ציינה גרמניה 83 שנות לאום.
הנהגה

נשיא גרמניה - תיאודור הויס
קנצלר גרמניה - קונראד אדנאואר
אירועים

17 באוקטובר - בחירות כלליות במזרח גרמניה
נולדו

16 בינואר - וולפגנג שמידט, ספורטאי גרמני
19 בינואר - קתרינה טלבך, שחקנית גרמנייה
19 בינואר - יואכים דקרם, שחקן כדוריד גרמני
10 בפברואר - פיטר רמסאוור, פוליטיקאי גרמני
19 בפברואר - ריינר האזלוף, פוליטיקאי גרמני
26 בפברואר - ארנסט אוגוסט, נסיך הנובר
1 במרץ - פולקר ויקר, רמטכ"ל הבונדסוור הנוכחי
6 במרץ - הראלד שומאכר, כדורגלן גרמני
1 באפריל - דיטר מילר, כדורגלן גרמני
3 ביולי - הרברט היינר, איש עסקים גרמני
17 ביולי - אנגלה מרקל, פוליטיקאית גרמנייה, קנצלרית גרמניה
25 ביולי - יורגן טריטין, פוליטיקאי גרמני
נפטרו

7 במרץ - אוטו פאול הרמן דילס, כימאי גרמני (נולד ב-1876)
6 במאי - צציליה, דוכסית מקלנבורג-שוורין, נסיכת הכתר הגרמנית (נולדה ב-1886)
30 בנובמבר - וילהלם פורטוונגלר, מנצח ומלחין גרמני (נולד ב-1886)
14 בדצמבר - אמיל ראוש, שחיין גרמני (נולד ב-1883)
30 בדצמבר - גונטר קוונדט, תעשיין גרמני (נולד ב-1881)
1954 בארצות הברית

| 0 | 1 | 2 | 3 |
| --- | --- | --- | --- |
| «««  1953   1952  1951 |  דגל ארצות הברית | 1954  בארצות הברית |  »»»  1955   1956   1957 |
כל ערכי השנים בארצות הברית • אירועים בולטים בעולם ב-1954 פורטל ארצות הברית • לוח שנה של שנת 1954
1954 בארצות הברית הייתה השנה בה חגגה ארצות הברית 178 שנה מיום היווסדה.
הנהגה

הנשיא: דווייט אייזנהאואר (המפלגה הרפובליקנית)
סגן הנשיא: ריצ'רד ניקסון (המפלגה הרפובליקנית)
אירועים בולטים

פרק זה לוקה בחסר. אנא תרמו לוויקיפדיה ו.
21 בינואר – מיימי אייזנהאואר הגברת הראשונה של ארצות הברית משיקה את הנאוטילוס, הצוללת האטומית הראשונה, בגרוטון קונטיקט
23 בפברואר – לראשונה, חיסון נגד פוליו מחולק בפיטסבורג שבמדינת פנסילבניה.
1 במרץ – ארבעה לאומנים פוארטוריקנים פותחים באש מיציע אולם מליאת בית הנבחרים של ארצות הברית בוושינגטון. חמישה מחברי הבית נפצעים
7 באפריל – הנשיא דווייט אייזנהאואר מציג לראשונה את תאוריית הדומינו
17 במאי – פסק דין בראון נגד מועצת החינוך: בית המשפט העליון של ארצות הברית קובע כי הפרדה על רקע גזעי בחינוך הציבורי בארצות הברית היא בלתי חוקתית
24 באוגוסט – חוק הפיקוח על קומוניסטים נכנס לתוקף בארצות הברית. המפלגה הקומוניסטית האמריקאית מוצאת אל מחוץ לחוק
29 בנובמבר – נקודת הכניסה הראשית למהגרים בנמל ניו יורק, באליס איילנד, נסגרת
23 בדצמבר – השתלת הכליה הראשונה מתבצעת בבית חולים בבוסטון
נולדו

12 בינואר – הווארד סטרן, שדרן רדיו אמריקאי
29 בינואר – אופרה וינפרי, שחקנית ומנחת טלוויזיה אמריקאית
15 בפברואר – מאט גריינינג, מאייר קומיקס אמריקאי, יוצר תוכנית הטלוויזיה משפחת סימפסון ופיוצ'רמה
18 בפברואר – ג'ון טרבולטה, שחקן קולנוע אמריקאי
1 במרץ – רון הווארד, שחקן ובמאי קולנוע אמריקאי
9 באפריל – דניס קווייד, שחקן אמריקאי
23 באפריל – מייקל מור, במאי קולנוע וסופר אמריקאי
29 באפריל – ג'רי סיינפלד, שחקן טלוויזיה וקומיקאי אמריקאי
19 ביוני – קת'לין טרנר, שחקנית אמריקאית
13 בנובמבר – כריס נות', שחקן אמריקאי
11 בדצמבר – ג'רמיין ג'קסון, מוזיקאי אמריקאי
18 בדצמבר – ריי ליוטה, שחקן אמריקאי
28 בדצמבר – דנזל וושינגטון, שחקן קולנוע אמריקאי
נפטרו

21 באפריל – אמיל פוסט, מתמטיקאי אמריקאי (נולד ב-1897)
21 בינואר: ההשקה הרשמית של הנאוטילוס, הצוללת האטומית הראשונה
Cute Boy

Cute Boy (בעברית: בן חמוד) הוא סינגל שהוקלט על ידי הזמרת הישראלית נונו. הוא יצא לאור ב-6 ביוני 2022, בהוצאת חברת התקליטים די-מיוזיק, כסינגל שלא מתוך אלבום.
השיר הגיע למקום הראשון במצעד הרשמי של גלגלצ ובמצעד העשירייה של כאן גימל.
רקע וכתיבה

השיר נכתב על ידי נונו והופק על ידי שגיא קריב. חברת המסיבות "פוראבר" השתתפה בהפקת השיר בהתאם למסורת השנתית שלה להוציא שיר לכבוד חודש הגאווה (הקודם היה "גבר בפוראבר" של אנה זק).
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה משני מיליון השמעות.
וידאו קליפ

הווידאו קליפ הרשמי פורסם ב-6 ביוני 2022, ביום צאת השיר. הוא בוים על ידי אדם גבאי ונונו. נכון לספטמבר 2023 עומד מונה הצפיות של הקליפ על למעלה מ-15 מיליון צפיות.
ביקורות

לירון אשקורי מרשת 13 סיקר בכתבה שלו את כל השירים שיצאו לכבוד חודש הגאווה לשנת 2022. הוא ציין כי "Cute Boy" הוא שיר מעולה, בעל צלילים נוסטלגיים משנות ה-90. את הווידאו קליפ של "Cute Boy" השווה לקליפים של "Material Girl" של מדונה ו-"Diamonds Are a Girl's Best Friends" של מרילין מונרו. ענבר פלד ומאיה שמש מאתר "פרוגי" שיבחו את הפקת הקליפ, וטענו כי "Cute Boy" הוא שיר צבעוני ושמח שמתאים מאוד לרוח הלהט"בית של חודש יוני.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | המצעד הרשמי של גלגלצ | 1 |  |
|  ישראל | העשירייה | 1 |  |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  ישראל | מדיה פורסט ישראל | 41 |  |
|  ישראל | המצעד הרשמי של גלגלצ | 3 |  |
|  ישראל | העשירייה | 6 |  |
|   ‏‏‏  מצעדים שנתיים (התשפ"ג)> מדינה |   ‏‏‏  מצעדים שנתיים (התשפ"ג)> מצעד |   ‏‏‏  מצעדים שנתיים (התשפ"ג)> מיקום שיא |   ‏‏‏  מצעדים שנתיים (התשפ"ג)>  |
| --- | --- | --- | --- |
|  ישראל | מדיה פורסט ישראל | 36 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 6 ביוני 2022 | הזרמת מוזיקה • הורדה דיגיטלית | D-music |  |
הערות שוליים

↑  קיץ ברבנר, אחרי "ליבינג דה דרום": נונו ו"פוראבר" עם המנון הגאווה החדש "קיוט בוי", מעריב, 19 במאי 2022
↑  לירון אשקורי, הסיכום השבועי: השירים שצריך לשים אליהם לב השבוע, באתר חדשות 13, 9 ביוני 2022
↑  סיכומוזיקלי: איתי לוי מקפיץ ונונו בשיר גאווה, ענבר פלד ומאיה שמש, פרוגי
↑  מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
↑  Cute Boy - Single, אפל מיוזיק
| נונו |
| --- | --- | --- |
| אלבומי אולפן | סטטוס |  |
| סינגלים | "בנים" ‏•‏‏ "אוהב לא אוהב" ‏•‏‏ "ליבינג דה דרים" ‏•‏‏ "גוליית 2" ‏•‏‏ "שוז" ‏•‏‏ "Cute Boy" ‏•‏‏ "סיוופלה" ‏•‏‏ "ראשון בבוקר" |  |
| שירים אחרים | "סוד" |  |
Dance on a Volcano

| --- | --- |
 שיר בביצוע ג'נסיס
 מתוך האלבום A Trick of the Tail
 יצא לאור:  2 בפברואר 1976
 סוגה:  רוק מתקדם
 אורך:  5:53
 כתיבה:  טוני באנקס, פיל קולינס, סטיב האקט, מייק ראת'רפורד
 לחן:  טוני בנקס 
 
Dance on a Volcano (רוקד על הר געש) הוא השיר הפותח את האלבום A Trick of the Tail של להקת ג'נסיס אשר יצא ב-1976.
הפקה

האלבום התחיל בכך שכשהסולן של הלהקה פיטר גבריאל עזב את ג'נסיס בשנת 1975, רוב המעריצים של הלהקה חשבו שהם לא יכולים להמשיך בלעדיו. עם זאת, הלהקה הוכיחה שהם טועים אחרי שנכנסו לאולפן כדי להקליט את האלבום A Trick of the Tail בשירתו של המתופף פיל קולינס.
הקלטת השיר כוללת את כל כלי הנגינה הידועים שחברי הלהקה נהגו לעבוד איתם: גיטרות 12-מיתרים, סינתיסייזר ומלוטרון. קולינס ציין עבור השירה החזקה שלו שמזכירה את זמנים הקשים של הלהקה עם גבריאל.
כל הסידורים הללו עושים "Dance on a Volcano" כפתיחה מרשימה לאלבום "A Trick of the Tail" ואחד מהשירים האהובים בהופעות של הלהקה. וחשוב יותר, בסגנונו התפתח בזהירות והבטיח לו למעריצים של הלהקה שלשורשים הפרוגרסיביים נותרו כמעט ללא שינוי.
"Dance on a Volcano" הפך לשיר הפותח של סיבוב ההופעות לקידום האלבום ב-1976. בסיבובי ההופעות שב-1977-1980 השיר גם נכלל, אבל בסוף השיר, בהקלטה המקורית, מהזמן שבו פיל קולינס שר את "בואו נתחיל לרקוד" ("Let the dance begin"). השיר נכלל באלבומי הופעה רבים כגון: Seconds Out, The Way We Walk: The Longs באלבום זה, השיר נמצא כחלק מהמחרוזת הישנה של ג'נסיס ששם הלהקה ביצעה שירים מהתקופה המוקדמת של הלהקה.
"Dance on a Volcano" הוא ביטוי לכך שמשהו רע עומד לקרות. הוא שמש כביטוי כדי לתאר מעמדות האמריקניות ואירופיות בצפון העליונות לאחר שנפגע כלכלית על ידי השפל הגדול. נהוג היה לומר ש"אנחנו רוקדים על הר געש". זה מדבר על החובות הרבים שהלהקה שקעה לאחר עזיבתו של גבריאל[דרוש מקור].
לשיר יש גרסאות כיסוי של להקת Chaneton, ג'ורדן רודס וכן של הלהקה Mekong Delta (אנ').
הערות שוליים

↑  מתוך אתר allmusic.com
| ג'נסיס |
| --- | --- | --- |
טוני בנקס • מייק ראת'רפורד • פיל קולינס
פיטר גבריאל • סטיב האקט • אנטוני פיליפס • ג'ון מיאהו • ג'ון סילבר • ריי וילסון
| אלבומי אולפן | From Genesis to Revelation • Trespass • Nursery Cryme • Foxtrot • Selling England by the Pound • The Lamb Lies Down on Broadway • A Trick of the Tail • Wind & Wuthering • ...And Then There Were Three... • Duke • Abacab • Genesis • Invisible Touch • We Can't Dance • Calling All Stations • Spot the Pigeon • 3 X 3 |  |
| אלבומי הופעה | Genesis Live • Seconds Out • Three Sides Live • Live/The Way We Walk, Volume One: The Shorts • Live/The Way We Walk, Volume Two: The Longs |  |
| אלבומי אוסף | Turn It On Again: The Hits • The Platinum Collection |  |
| סטים | Genesis Archive 1967-75 • Genesis Archive 2: 1976-1992 |  |
קטגוריה:ג'נסיס • פורטל:רוק • פורטל:פופ
| --- | --- |
בקרת זהויות :  MusicBrainz work: 0f7e2ed8-bc67-3504-88e6-d2cc655b8cb2
2-בוטנול

ערך זה עוסק בכוהל שניוני. אם התכוונתם לכוהל ראשוני, ראו .
| --- | --- |

 
 שם סיסטמטי:  Butan-2-ol
 שמות נוספים:   2-Butanol  2-Butyl alcohol 
 כתיב כימי:  C₄H₁₀O 
 מסה מולרית:  74.12 גרם/מול
 מראה:  נוזל שקוף
 מספר CAS:  78-92-2
 צפיפות:  0.808 גרם/סמ"ק
 מצב צבירה:  נוזל
 מסיסות:  29g/100ml במים
 טמפרטורת היתוך:  -115 °C   158.15 K
 טמפרטורת רתיחה:  99 °C   372.15 K
 מקדם שבירה:  1.3978
 נקודת הבזק:  22-27 °C   268.15 K
 נקודת התלקחות:  405 °C   678.15 K
 אנתלפיית התהוות סטנדרטית:  343.3− עד  342.1− קילוג'ול למול
 אנטרופיה מולרית תקנית:  213.1 ג'ול למול למעלה
 LD50:  790  (חולדות, בליעה) מ"ג לק"ג
 NFPA 704:       3 ‏ 1 0 
 
2-בוטנול הוא כוהל שניוני המכיל 4 אטומי פחמן בשרשרת לא מסועפת בה קבוצת ההידרוקסיל קשורה לפחמן השני הנוסחה המולקולרית C4H9OH.
זהו נוזל שקוף, דליק המסיס במים ובממסים אורגנים קוטביים כאתרים וכהלים אחרים. החומר מיוצר בהיקף גדול בעיקר כחומר מוצא לממס מתיל אתיל קטון. 2-בוטנול הוא חומר כירלי ובדרך כלל מופיע כתערובת רצמית של 2 האננטיומרים R ו S (מספרי CAS של האננטיומרים 14898-79-4 ו 4221-99-2 בהתאמה).
| --- | --- |


Rאננטיומר: Sאננטיומר
2-בוטנול מופק תגובת מים עם בוטן בקטליזה של חומצה גפרתית
תגובה ליצירת 2-בוטנול מבוטן
456

שנת 456 היא השנה ה-56 במאה ה-5. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 456 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 456‎
נפטרים ב-456‎
Dancing Lasha Tumbai

"Dancing Lasha Tumbai" ("לרקוד לָאשָׁה טוּמְבָּאי", באוקראינית: "Данцінґ Лаша Тумбай", מכונה לעיתים גם "זיבן זיבן"), הוא שיר שהוקלט על ידי הזמרת האוקראינית ורקה סרדוצ'קה (אנדריי דנילקו). את השיר כתב דנילקו עצמו. השיר ידוע בעיקר בתור השיר שייצג את אוקראינה באירוויזיון 2007, שנערך בהלסינקי.
כותרת השיר המקורית הייתה "Danzing", אך היא שונתה בגלל מחלוקת סביב המילים. השיר כולל מילים בארבע שפות: גרמנית, אנגלית, רוסית ואוקראינית.
במהלך גיוס כספים באוקראינה, בעקבות הפלישה הרוסית לאוקראינה ב-2022, סרדוצ'קה ביצעה את השיר עם המילים "I want to see Russia goodbye" ושינתה את שם השיר ל-"Dancing Russia Goodbye".
באירוויזיון

בתחרות האירוויזיון, "Dancing Lasha Tumbai" סיים במקום השני אחרי Molitva של סרביה, אותו שרה הזמרת מריה שריפוביץ'.
באירוויזיון, ליוו את סרדוקצ'ה חמישה זמרי ליווי ורקדנים, לבושים בכסף וזהב. סרדוצ'קה לבשה את המספר '69' על גבה, בהתייחס לתנוחה המינית. שני הרקדנים המלווים העיקריים משני צדי זה לבשו את המספר '18', בהתייחס למספר של השיר בתחרות.
מחלוקות

הבחירה בסרדוצ'קה לייצג את אוקראינה באירוויזיון גרמה למחלוקת. אחת מתחנות הרדיו הארציות של אוקראינה ארגנה מחאה בפברואר 2007 במטרה להביע את מורת רוחה על הבחירה. כמה מאזרחי אוקראינה ואפילו כמה מחברי הפרלמנט האוקראיני הביעו גם את מורת רוחם על הבחירה, באומרם כי הדמות סרדוצ'קה היא "וולגרית ומגוחכת".
בשיר ישנן ארבע שפות: גרמנית, אנגלית, אוקראינית ורוסית. לפי דנילקו, השם "Lasha Tumbai" הוא מונח שלקוח מהשפה המונגולית המתאר סוג של קינוח. אלא שבירורים שונים שנערכו בתוכנית אירוח בערוץ הראשון של רוסיה מול דיפלומטים מונגולים באירופה העלו שאין אמת בדבריו של דנילקו. בשגרירות מונגוליה במוסקבה נמסר כי מבחינתם מדובר בג'יבריש מוחלט. השם "Lasha Tumbai", נשמע פונטית כמו "Russia goodbye" ("להתראות רוסיה"), ועלו טענות על קשר בין המילים למהפכה הכתומה שהתרחשה שלוש שנים קודם. למרות הטענות, סרדוצ'קה קיבלה את התמיכה המלאה של חברת השידור הציבורי של אוקראינה.
הערות שוליים

↑  Eurovision news:Ukrainian song title change, webarchive (באנגלית), אורכב ב-30.7.2007
↑  "Вперше "Раша гудбай!": Вєрка Сердючка перефразувала свій хіт з "Євробачення" та заспівала в Амстердамі". ТСН.ua (באוקראינית). 2022-06-21. נבדק ב-2022-07-17.
↑  "Embrace Ukraine: світові лідери й зірки підтримали Україну". armyinform.com.ua (באוקראינית). נבדק ב-2022-07-17.
↑  Eurovision act angers Ukrainians, BBC (באנגלית)
↑  "Eurovision: Verka Serduchka will disgrace Ukraine" (באוקראינית)
↑  "Russian Channel One Takes Offence at Verka Serduchka" (באוקראינית)
↑  Ukrainian drag queen a front-runner at Eurovision, webcitation (באנגלית)
| אוקראינה אוקראינה באירוויזיון |
| --- | --- | --- |
Vidbir
| השתתפויות | 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלכסנדר פונומריוב • רוסלנה ליז'יצ'קו • גרין ג'ולי • טינה קרול • ורקה סרדוצ'קה • אני לוראק • סבטלנה לובודה • אליושה • מיקה ניוטון • גאיטנה • זלאטה אוגנביץ' • מריה ירמצ'וק • ג'מאלה • O.Torvald • מלובין • מארוב • גו איי • גו איי • קאלוש • טבורצ'י • אליונה אליונה וג'רי הייל |  |
| שירי המדינה | "Hasta la Vista" • "Show Me Your Love" • "Dancing Lasha Tumbai" • "Shady Lady" • "Be My Valentine! (Anti-Crisis Girl)" • "Sweet People" • "Angel" • "Be My Guest" • "Gravity" • "Tick Tock" • "1944" • "Time" • "Under The Ladder" • "Siren Song" • "Solovey" • "Stefania" • "Heart of Steel" • "Teresa & Maria" |  |
| ערכים קשורים | אירוויזיון 2005 • אירוויזיון 2017 • אירוויזיון 2023 • יחסי אוקראינה–רוסיה באירוויזיון • חברת השידור הציבורי הלאומית של אוקראינה |  |
בשנים שלא מופיעות ברשימה נעדרה אוקראינה מהתחרות.
| --- | --- |
בקרת זהויות :  MusicBrainz release group: 441eca4e-4544-3c6a-b1df-8feb97ec555a  MusicBrainz work: 31e5ae45-8ac0-46ee-8c05-d34cb964de9b
Frontex

| --- | --- |


 מדינה:  האיחוד האירופי 
 מטה הארגון:  Warsaw Spire 
 יושב ראש:  Ilkka Laitinen, Fabrice Leggeri 
 עובדים:  700 (נכון ל־2019) 
 תקופת הפעילות:  7 באוקטובר 2016 – הווה (8 שנים) 
 frontex.europa.eu
 קואורדינטות:  52°13′57″N 21°00′00″E﻿ / ﻿52.232567°N 20.999969°E﻿ / 52.232567; 20.999969
 he
 
Frontex (מצרפתית: Frontières extérieures, שמשמעותו הוא "גבולות חיצוניים") היא הסוכנות האירופית לניהול מבצעים משותפים להגנת גבולות האיחוד האירופי, זהו ארגון של האיחוד האירופי האחראי לאבטחת גבולות המדינות החברות באיחוד, בשיתוף פעולה עם משמרות הגבול של מדינות האיחוד.
הארגון הפך למבצעי ב-3 באוקטובר 2005 והיה הארגון הראשון של האיחוד האירופי שהוקם באחת המדינות החדשות שהצטרפו לאיחוד במאי 2004. מוטו הארגון: Libertas Securitas Justitia (חירות, ביטחון, צדק). מטהו בוורשה שבפולין.
מטרת הארגון הוא לשתף פעולה עם משמרות הגבול של מדינות האיחוד האירופי במטרה לייעל את משימות אבטחת הגבולות.